Diari Oficial de la Generalitat Valenciana


Sumari del DOGV 9387, del 20-07-2022 (2022/6822)

Extracte de la Resolució de 14 de juliol de 2022, del director general de l'Institut Valencià de Finances, per la qual s'aprova la convocatòria de l'instrument financer Préstecs Participatius IVF en Coinversió amb Inversors Privats.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9387

Data del DOGV
:   20-07-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/6822


Data del document
:   14-07-2022

Organisme emissor
:   Institut Valencià de Finances

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 14 de juliol de 2022, del director general de l'Institut Valencià de Finances, per la qual s'aprova la convocatòria de l'instrument financer Préstecs Participatius IVF en Coinversió amb Inversors Privats. [2022/6822]  
BDNS (identif.): 639210.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/639210  
http://www.pap.minhap.gob.es/bdnstrans/index  
I en la pàgina web de l'Institut Valencià de Finances:  
http://www.ivf.gva.es  
  
Primer. Entitats beneficiàries  
1. Els beneficiaris del finançament subordinat operaran en qualsevol sector d'activitat amb excepció dels següents:  
a) Activitats econòmiques il·legals: tota producció, comerç o una altra activitat que sigui il·legal d'acord amb les disposicions legals o reglamentàries de la jurisdicció nacional per a eixe tipus de producció, comerç o activitat.  
b) Productes del tabac i begudes alcohòliques destil·lades. La producció i el comerç de productes del tabac i begudes alcohòliques destil·lades i productes relacionats.  
c) Producció i comerç d'armes i municions: el finançament de la producció i el comerç d'armes i municions de qualsevol tipus. Aquesta restricció no s'aplicarà en la mesura que aquests activitats formen part de polítiques explícites de la Unió Europea o hi siguin accessòries.  
  
d) Casinos i empreses equivalents.  
e) Restriccions del sector de les TI. Investigació, desenrrotllament o aplicacions tècniques relacionades amb programes o solucions de dades electròniques que i) tinguen específicament per objecte: a) recolzar qualsevol activitat inclosa en els sectors restringits esmentats a les lletres a) a d) anteriors; b) jocs d'atzar en internet i casinos en línia, o c) pornografia, o que ii) tinguen com a objectiu permetre a) l'entrada il·legal en xarxes de dades electròniques, o b) la descàrrega il·legal de dades electròniques.  
f) Restriccions del sector de ciències de la vida. Quan es recolze el finançament de la investigació, el desenrotllament o les aplicacions tècniques relacionades amb: i) la clonació humana amb fins terapèutics o d'investigació, o ii) els organismes modificats genèticament (OMG)  
g) Empreses d'intermediació financera, segurs i serveis bancàries, excepte les FINTECH i INSURTECH.  
h) Empreses d'intermediació amb criptomonedes.  
i) Desmantellament o la construcció de centrals nuclears.  
j) Inversió per a aconseguir la reducció de les emissions de gasos d'efecte hivernacle procedents d'activitats enumerades en l'annex 1 de la Directiva 2003/87/CE  
k) Inversió en infraestructures aeroportuàries, llevat que estiguen relacionades amb la protecció del medi ambient o vagen acompanyades de les inversions necessàries per a mitigar o reduir el seu impacte negatiu en el medi ambient  
l) Sector de la pesca i l'aqüicultura regulats pel Reglament (CE) nº1379/2013 del Parlament Europeu i del Consell, d'11 de desembre de 2013  
m) La producció primària de productes agrícoles.  
n) Sector de la transformació i comercialització de productes agrícoles, en els casos següents:  
- Quan l'import del finançament es determine en funció del preu o de la quantitat de productes d'aquest tipus adquirits a productors primaris o comercialitzats per les empreses interessats.  
- Quan l'instrument estiga supeditat al fet que una part o la totalitat de la mateixa es repercutisca als productors primaris.  
o) Activitats relacionades amb l'exportació a tercers països o estats membres, és a dir, les ajudes directament vinculades a les quantitats exportades, a l'establiment i l'explotació d'una xarxa de distribució o a altres despeses corrents vinculades a l'activitat exportadora.  
  
2. Les entitats beneficiàries hauran de reunir els requisits previstos en l'article 4 de la convocatòria:  
  
Segon. Objecte  
Constitueix l'objecte de la present convocatòria l'atorgament de financiació per al creixement d'empreses de creació recent, prioritzant la innovació, a través de la coinversió juntament amb altres inversors privats en projectes desenvolupats a la Comunitat Valenciana per empreses amb establiment o sucursal de producció o de desenvolupament d'activitat radicat a la Comunitat Valenciana.  
  
Tercer. Normes reguladores  
Acord de 16 de juny de 2022, del Consell Executiu del Fons de Fons FEDER, pel qual s'aproven les normes reguladores de l'instrument financer préstecs participatius IVF en coinversió amb inversors privats  
  
Quart. Quantia  
La quantia màxima prevista per a la concessió de préstecs participatius IVF en coinversió amb inversors privats ascendeix a 6.000.000 euros, estant l'import de cada operació comprés entre 75.000 i 300.000 euros. La bonificació d'interessos associada a aquesta línia de finançament està subjecta al Reglament 651/2014 (UE) de exempció de notificació.  
  
Cinqué. Termini de presentació de sol·licituds  
El termini de presentació de sol·licituds s'iniciarà l'endemà de la publicació de la convocatòria en el Diari Oficial de la Generalitat Valenciana (DOGV) i en la pàgina web de l'IVF.  
  
Sisé. Altres dades  
1. Documentació: la prevista en l'article 11 de la convocatòria..  
2. Característiques del finançament: les previstes en l'article 6 de la convocatòria.  
3. La sol·licitud de finançament es realitzarà mitjançant els formularis d'emplenament electrònic previstos en la present convocatòria com a annexos I a IV, sent obligatòria la seua presentació online a través dels mitjans disponibles en la pàgina web de l'IVF (https://prestamos.ivf.es), amb signatura i registre electrònic.  
4. Els beneficiaris hauran de reunir els requisits establits en l'article 4 de la convocatòria.  
  
València, 14 de juliol de 2022.- El director general de l'Institut Valencià de Finances: Manuel Illueca Muñoz.